Rikunarita-ORG/Wikinium huggingface dataset:
# Flammekaster

Flammekaster montert på stridsvogn
**Flammekaster** (fra tysk *Flammenwerfer*)er et våpen som skyter ut brennende væske. Flammekastere har også et visst sivilt bruksområde innenfor skogbruk. Den første moderne flammekasteren ble utviklet av tyskeren Richard Fiedler i 1901.

Historisk ble flammekastere først benyttet av det bysantinske riket på 700-tallet e.Kr., som benyttet det som kalles gresk ild som sende ut en stråle av brennende væske. Kunnskapen om gresk ild gikk tapt på 1300-tallet. I moderne tid ble flammekastere bruk under første verdenskrig, og mer utbredt i andre verdenskrig som et taktisk våpen mot festningsverk. De fleste militære flammekastere bruker flytende drivstoff, vanligvis enten oppvarmet olje eller diesel, men kommersielle flammekastere er vanligvis blåselamper som bruker gassformig brensel som propan; gasser er tryggere i fredstid, ettersom flammene deres har mindre massestrøm og forsvinner raskere, og ofte er lettere å slukke om det er nødvendig.

## Referanser

## Eksterne lenker

* (en) Flamethrowers – kategori av bilder, video eller lyd på Commons
# Universal carrier

Universal carrier, her utstyrt med flammekaster, på et museum
**Universal carrier** (ofte kjent under navnet **Brengun carrier**) var en mindre britisk beltevogn. Den ble brukt under andre verdenskrig av britiske og samveldestyrker, dessuten var den også i bruk i den norske Brigaden i Skottland.

Den var lett bevæpnet og lett panseret, blant annet manglet den tak, noe som gjorde soldatene inni særdeles utsatt for splinterskader.

## Varianter

* **Fargestell Bren (e)**, eksemplarer som falt i tyske hender ble utstyrt med en 37 mm PaK kanon.
* **T-16**, forbedret versjon produsert i USA av Ford under krigen, var mest ibruk hos de canadiske styrkene.
* **Wasp**, versjon med flammekaster.
# Degtjarjov maskingevær

| Degtjarjov-maskingevær |
| --- |
|  |
| Basisdata |
| Opphavsland |  Sovjetunionen |
| Type | Maskingevær |
| Designer(e) | Vasilij Degtjarjov |
| Innført | 1928 |
| Bruker(e) | Diverse kommunistland |
| Tekniske data |
| Kamring | 7,62 x 54R |
| Mekanisme | Gassoperert |
| Skuddtakt | 500-600 skudd/min |
| Vekt | 9,12 |
| Lengde | 1270 |
| Magasinkapasitet | 49 patroner |

**Degtjarjov-maskingevær** eller **DP-28** (russisk: Ручной пулемёт Дегтярёва Пехотный – *Rutsjnoj pulemjot Degtjarjova Pekhotnyj*) er et lett maskingevær som ble produsert i Sovjetunionen.

Det ble tatt i bruk i 1928, var kamret for ammunisjon i kaliber 7,62 x 54R, og var enkelt og rimelig å produsere. De tidligste modellene hadde mindre enn 80 deler, og kunne bli satt sammen av ufaglærte arbeidere. Det var spesielt motstandsdyktig mot støv og smuss. Ulempen med våpenet var tofoten, den tålte lite og knakk fort, samt at våpenmagasinene var trege å sette inn og tok lang tid å fylle. Våpenet ble brukt helt frem til 1960-tallet.

## Varianter

* **DPM**, modernisert versjon, approbert i 1943-44
* **DA**, for flymontering (Дегтярёва авиационный – Degtjarjova aviatsionnyj; ДА)
* **DT** og **DTM**, for montering på kjøretøy (Дегтярёва танковый – Degtyaryova Tankovy; ДТ and ДТМ)
* **RP-46**, beltematet versjon, approbert i 1946 (produsert i Kina som **Type 58**)

## Se også

* Liste over maskingeværer

## Eksterne lenker

* (en) Degtyarev light machine gun – kategori av bilder, video eller lyd på Commons

* (en) DP – galleri av bilder, video eller lyd på Commons

* (en) DPM – galleri av bilder, video eller lyd på Commons

Autoritetsdata
# T-70

Skisse av T-70
**T-70** var en lett stridsvogn utviklet av Sovjetunionen som en forbedring av stridsvognen T-60 som hadde vist seg å ha utilstrekkelig ildkraft og pansring etterhvert som tyske stridsvogner utviklet seg. Over 8 000 ble produsert før produksjonen stanset i 1944. T-70 faller som de fleste andre sovjetiske stridsvogner i skyggen av T-34, men disse lette stridsvognene spilte en stor rolle i blant annet slaget ved Kursk.

T-70 hadde en bestykning på en 45 mm ZiS-19BM kanon og en 7,62 mm mitraljøse, panseret var fra 10 mm til 60 mm tykt og den var drevet av to GAZ-202 bensinmotorer på 70 hk hver. Den hadde et mannskap på to og veide 9 050 kg. **T-70A** hadde et modifisert tårn med blant annet tykkere panser, men var ellers identisk med T-70.

T-70 ble også brukt som grunnlag for selvdrevet artilleri SU-76.

Autoritetsdata
# MG42

| MG42 |
| --- |
|  |
| Type | Maskingevær |
| Opphavsland | Nazi-Tyskland  |
| I tjeneste | 1942–til dags dato |
| Kriger | Andre Verdenskrig Algeriekrigen Bizerte-krisen Den bangladeshiske frigjøringskrigen Den portugisiske kolonikrigen jugoslaviakrigene Den første krigen i Kongo |
| Designer | Werner Gruner |
| Designet | 1942 |
| Enhetsomkostning | 250 RM (1944) |
| Produsert | 1942–1945 (Tyskland) |
| Antall produsert | 400 000 |
| Varianter | MG 45/MG 42V, MG 1, MG 2, Rheinmetall MG 3, M53, MG 74 |
| Patron | 8×57 mm Mauser |
| Lademekanisme | Rekylmekanisme, Rullelås |
| Skuddtakt | 1,200 skudd/min (varierte mellom 900–1 500 skudd/min med forskjellige bolter) Praktisk: 153 skudd/min
Kun fullautomat |
| Utgangshastighet | 740 m/s(*s.S. Patrone*) |
| Effektiv  rekkevidde | 200 - 2,000 m 3 500 meter med støtte-ben og teleskopisk sikte |
| Maksimal  rekkevidde | 4,700 m |
| Matemekanisme | 50 eller 250-kuler Patronengurt 33, 34, eller 34/41 modell-belte 50-kuler Trommelmagasin |
| Sikte | Jernsikte, luvftvernsikte eller teleskopisk sikte |

**MG42** (Maschinengewehr 42) er et tysk maskingevær fra andre verdenskrig.

MG42 ble tatt i tjeneste av Wehrmacht og Waffen-SS i andre halvdel av andre verdenskrig, og er en videreutvikling av MG34. Den startet produksjonen i 1942 og var ment å supplere og erstatte den tidligere MG 34, som var dyrere og tok mye lengre tid å produsere, men begge våpnene ble produsert til slutten av andre verdenskrig.

MG42 er regnet for å være en av de bedre utviklede maskingeværene under andre verdenskrig. MG42 benyttet seg av 7,92 x 57 mm Mauser standard tyske patroner for rifle, ladet i ammunisjonsbelter av metall, på 50 patroner i trommelform eller 250/50 kuler med ammunisjonbokser. Med en skuddhastighet på 1 200-1 500 skudd i minuttet var det også det raskest-skytende våpenet utviklet under krigen. Amerikanerne ble så imponert over MG42 under krigen at de prøvde å lage sin egen variant, uten å lykkes.

MG3, som ble tatt i bruk av Norges forsvar etter andre verdenskrig, er en modifisering av MG42, tilpasset 7,62 mm NATO kaliber.

###### Rekkevidde

Maskingeværet har en effektiv rekkevidde på 200-2 000 meter med jernsikte og 3 500 meter med affutasje.

###### MG 42 kallenavn

Grunnet skuddtakt fikk geværet kallenavnet «Hitlersagen» (tysk: «*Hitlersäge*», engelsk: «*Hitlers Buzz Saw*») blant allierte soldater, og det ble lagd treningsfilmer for amerikanske soldater i hvordan å takle de psykologiske virkningene geværets nærvær hadde.

## Bilder

* MG 42 / MG 3 mekanisme.
* Flere konfigurasjoner av MG42.
* Etterløperen MG74, brukt av blant annet det østerrikske forsvaret.
* MG 42 montert på Lafette 42 stativ.
* MG 42 montert på en *Lafette 42 lavett*.

## Se også

* Liste over maskingeværer

## Referanser
# Spillmodifikasjon

**Spillmodifikasjon**, populært kalt **mod**, er modifikasjon, det vil si forandring eller tilspasning, av et videospill. En mod baserer seg ofte på spillmotoren til et spill, mens den forandrer elementer som modeller, teksturer, baner eller handling. Modifikasjoner tar lang tid å lage, siden koding, animasjoner, baner, modeller, teksturer og lyder alt må henge sammen.

En *total konvertering* er en slags mod, med den forskjellen at så godt som alt i spillet er blitt endret.

## Referanser
# Nedlastbart innhold

**Nedlastbart innhold** (engelsk: *downloadable content, DLC*) er ekstrainnhold som slippes ut til videospill som allerede har blitt lansert, gjennom internett. Begrepet har noe overlapp med utvidelsespakke, men mens med en utvidelsespakke impliseres det gjerne at det følger med større spillendringer eller mye ekstrainnhold, i tillegg til at utvidelsespakker kan selges utenfor internett, kan nedlastbart innhold være så smått som et ekstra kostyme til en spillfigur, eller slippes ut gratis.

## Referanser